Stojić: 'S knjigama o Harryju Potteru bolje je ne imati posla'

Ako nema 'prave potrebe ili koristi od korištenja takvih knjiga ili drugih materijala, pogotovo ako dolazi i do nemira savjesti, bolje je ne imati s njima posla', smatra don Stojić

<p>Nakon što je zabavio dobar dio javnosti svojim viđenjima pornografije i dalekosežnog lošeg utjecanja konzumiranja takvih sadržaja, studentski kapelan don<strong> Damir Stojić</strong> počeo je upozoravati mlade na štetnost čitanja knjiga o <strong>Harryju Potteru</strong>.</p><p><em>Harry Potter nije moderna bajka. U bajkama su čarobnjaci i vještice nedvosmisleno likovi koji predstavljaju zlo. Junak se izbavlja od njihove moći kreposnim djelima. U svijetu Harryja Pottera ne postoji lik koji se ustrajno trudi u dobru. Za naizgled dobre ciljeve koriste se zla sredstva</em>, citirao je don <strong>Damir Stojić</strong> na portalu <a href="https://www.bitno.net/vjera/pitajte-svecenika/don-damire-je-li-grijeh-citati-harryja-pottera/" target="_blank">Bitno.hr </a>čitatelju koji je pitao je li čitanje knjiga o Harryju Potteru grijeh i treba li te knjige baciti u smeće.</p><p>Don Stojić se u opširnom odgovoru pozvao na analizu <strong>Gabriele Kuby</strong> i naveo deset ključnih argumenata protiv čitanja knjiga. Ti argumenti, između ostalog, navode da je <em>'Harry Potter dugoročan globalni projekt usmjeren na promjenu kulture. U mlađim generacijama uništava zadršku prema magiji i okultnom'</em>. Tako u društvo ponovno ulaze snage koje je kršćanstvo nadvladalo. Nadalje, tvrdi da se u tim knjigama<em> 'mladom čitatelju blokira moć razlučivanja dobra i zla kroz emocionalnu manipulaciju i intelektualnu zbrku'.</em></p><p>Budući da je kroz knjige o Potteru vjera u Boga koji ljubi sustavno potkopavana, čak i uništena u mnogim mladim ljudima, kroz lažne vrijednosti i izrugivanje judeokršćanskih istina, uvođenje ovih knjiga u škole ne može se tolerirati. Roditelji bi trebali odbiti dati dopuštenje da njihova djeca budu dio indoktrinacije Harryjem Potterom zbog razloga vjere i savjesti, navodi se u zaključnom desetom argumentu.</p><p>Don Stojić je dodao da iako u knjigama Harryju Potteru ima pozitivnih likova i događaja i drugih elemenata, napominje da u <em>'cjelini prevladava simpatiziranje okultnoga, negacija vjere i relativizacija morala'.</em></p><p>Harry Potter i slični izmišljeni svjetovi smatraju lošim prvenstveno zbog lošeg primjera i poruka koje pružaju, osobito djeci i neizgrađenim vjernicima, odgovara don Stojić i zaključuje da ako nema 'prave potrebe ili koristi od korištenja takvih knjiga ili drugih materijala, pogotovo ako dolazi i do nemira savjesti, bolje je ne imati s njima posla'. </p><p>Podsjetimo, don Stojić je prije dva mjeseca dospio u središte pozornosti kada se na jednom od svojih predavanja dotaknuo pornografije. </p><p>- Jedan mi je otac priznao, vrlo otvoreno, svjestan koliki problem ima s pornografijom, da se boji približiti svojoj sedamnaestogodišnjoj kćeri, boji je se zagrliti, kazao je Stojić.</p><p>Tvrdio je da poznaje i djevojku koja je uhvatila oca koji je gledao pornografiju i pa je zbog toga izgubila menstruaciju. </p><p> </p>